Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: az 5/1998. (I. 16.) IKIM rendelethez
Paragraph Index: 322

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következőképpen: Tegyük a próbadarabot egy legalább 200 ml űrtartalmú, becsiszolt üvegdugós Erlenmeyer-lombikba, öntsünk a próbadarabra grammonként 100 ml acetont, rázzuk össze a lombikot, és hagyjuk állni szobahőmérsékleten 30 percig, időnként megkeverve, majd öntsük át a folyadékot egy lemért üvegszűrő-tégelybe. Ismételjük meg a kezelést még kétszer (összesen három extrakciót végezve), de csak 15-15 percig, így az acetonos kezelés teljes időtartama egy óra. A maradékot tegyük át az üvegszűrő-tégelybe. Mossuk át a maradékot az üvegszűrő-tégelyben acetonnal, majd szívassuk le. Töltsük fel újra az üvegszűrő-tégelyt acetonnal, és lefolyatással ürítsük ki. Végül szívassuk le a bennmaradó folyadékot, majd szárítsuk meg, hűtsük le, és mérjük meg az üvegszűrőt a szálmaradékkal.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes